# Espies des del cel

Espies des del cel (títol original en anglès: Eye in the Sky) és una pel·lícula britànica de 2015, protagonitzada per Helen Mirren, Aaron Paul, Alan Rickman i Barkhad Abdi. L'obra, dirigida per Gavin Hood i basada en un guió de Guy Hibbert, se centra en els dilemes ètics, legals i polítics a què s'enfronta el personal militar en el marc dels mètodes de guerra relacionats amb els drons per combatre grups terroristes i les baixes civils que es poden causar.
La filmació es va realitzar a Sud-àfrica a finals de 2014, amb el títol provisional de The Kill Chain. La pel·lícula va ser la primera producció de l'empresa Raindog Films, propietat de Ged Doherty i Colin Firth. En un principi, Firth havia d'interpretar el secretari d'afers estrangers britànic James Willett. La pel·lícula es va estrenar al Festival Internacional de Toronto de 2015, l'11 de setembre d'aquell any. Bleecker Street va distribuir la cinta en cinemes dels Estats Units, primer en alguns espais, l'11 de març, i després a totes les sales, l'1 d'abril. Es tracta d'una de les dues darreres pel·lícules interpretades per l'actor Alan Rickman, que va morir de càncer de pàncrees el gener de 2016, essent l'altra Alice Through the Looking Glass (2016). La pel·lícula fou doblada al català.

## Repartiment

* Helen Mirren - Coronel Katherine Powell
* Aaron Paul - Tinent segon Steve Watts
* Alan Rickman - Tinent-general Frank Benson
* Barkhad Abdi - Jama Farah
* Jeremy Northam - Brian Woodale
* Iain Glen - Secretari d'afers exteriors James Willett
* Phoebe Fox - Carrie Gershon
* Monica Dolan - Angela Northman
* Armaan Haggio - Musa Mo'Allim
* Aisha Takow - Alia
* Richard McCabe - George Matherson
* Michael O'Keefe - Ken Stanitzke
* Carl Beukes - Mike Gleeson
* Kim Engelbrecht - Lucy
* Gavin Hood - Tinent Coronel Ed Walsh
* Laila Robins - Jillian Goldman

## Referències

* ↑ «Eye in the Sky (2016)». Nash Information Services, LLC. [Consulta: 3 juliol 2016].
* ↑ Staff «Eye in the Sky: watch the UK trailer for the drone warfare drama starring Helen Mirren and Alan Rickman – video». The Guardian, 09-12-2015 [Consulta: 9 desembre 2015].
* ↑ http://billmoyers.com/story/eye-in-the-sky-screenwriter-guy-hibbert-drone-warfare-and-the-kill-chain/
* ↑ http://www.thecallsheet.co.za/american-producer-makes-afrikaans-film Arxivat 2016-10-09 a Wayback Machine.
* ↑ http://www.bbcamerica.com/anglophenia/2014/05/helen-mirren-and-colin-firth-work-together-for-the-first-time-in-eye-in-the-sky-thriller
* ↑ «ésAdir > Filmoteca: pel·lícules > Espies des del cel». ÉsAdir.cat. [Consulta: 1r abril 2021].
* 1 2 White, James «Exclusive First Look At Helen Mirren In Eye In The Sky». Empire, 22-10-2014 [Consulta: 23 octubre 2014].
* 1 2 3 Reilly, Travis «'Breaking Bad' Star Aaron Paul Is a Conflicted Drone Pilot in 'Eye in the Sky'». TheWrap, 28-10-2014 [Consulta: 29 octubre 2014].
* 1 2 3 4 5 Grierson, Tim «'Eye In The Sky': Review». Screen International, 11-09-2015 [Consulta: 11 setembre 2015].
* ↑ Thangevelo, Debashine «SA's Beukes to raise hell in Hollywood». Independent Online, 02-02-2015 [Consulta: 2 febrer 2015].
* ↑ Thangevelo, Debashine «Kim's kick-a** roles in US productions». Independent Online, 02-02-2015 [Consulta: 2 febrer 2015].

## Enllaços externs

* Espies des del cel - Lloc web oficial